I de sidste årtier af det 19. århundrede gennemførtes der politiske kampagner for irsk selvstyre. Irland var blevet en del af Storbritannien med unionsloven af [[1800]] efter den [[Irske opstand i 1798]], og havde lidt under alvorlig [[hungersnød]] mellem [[1845]] og [[1852]]. Tanken om selvstyre blev støttet af den britiske premierminister [[William Gladstone]], som håbede på at Irland ville følge i Canadas fodspor som et Dominion indenfor imperiet, men hans selvstyrelov blev nedstemt i parlamentet i [[1886]], da mange medlemmer frygtede, at et delvist selvstændigt Irland kunne udgøre en sikkerhedsrisiko for Storbritannien eller en begyndende opløsning af imperiet. En anden selvstyrelov blev også nedstemt af samme grunde i [[1893]].<ref>[[#refJames|James]], p. 315.</ref> En tredje selvstyrelov blev vedtaget af det britiske parlament i 1914, men blev ikke sat i kraft på grund af udbruddet af [[1. verdenskrig]], hvilket førte til [[Påskeopstanden 1916]].
Filosofi Historie Kultur Foreninger Organisationer